هندوستان نینگ شمال-شرق تامانیده جایلشگن لاداخ منطقه سیده هند و چین عسکرلری اورته سیده یوز بیرگن توقنه شووده 3 نفر هندوستانلیک عسکر جان بیردی.
NDTV کانالی بیرگن خبرده، لاداخ ده گی گالوان وادیسیده بحران نی کمه یتیریش اورونیشلری دوام ایترکن، هند و چین کوچلری اورته سیده توناون کیچه قتتیق توقنه شوو یوز بیرگن لیگی عاقبتده تلفات یوز بیرگن لیگی بیلدیریلدی.
هندوستان اردوسی تامانیدن بیریلگن بیاناتده، بو توقنه شوو عاقبتیده هندوستان کوچلریدن 1 ته ضابط بیلن 2 ته عسکرنینگ اولگن لیگی معلوم قیلیندی.
بیاناتده، "ایککی تامان نینگ یوقاری سویه لی عسکری مسؤللری وضعیت نی تیندیریش اوچون اوچره شماقده لر" دیب ایتیلگن.
لاداخ منطقه سی هندوستان نینگ چین چیگره سیده جایلشماقده.
چین و هندوستان اورته سیده گی 3500 کیلومتر حدود چیگره سی نینگ کتته بولیمی ایککی اوله آره سیده حاکمیت کیلیشماو سیزلیگی گه سبب بولماقده.
پکن اداره سی "جنوبی تبت" اوله راق اته گن هندوستان نینگ اروناچال پرادیش ایالتیده گی 90 مینگ کیلومترلیک توپراقدن حق ادعا ایتماقده.
ینگی دهلی اداره سی ایسه آقسای چین پلاتوسینی اوز ایچی گه آلگن 38 مینگ کیلومترمربعلیک ساحه نینگ چین تامانیدن اشغال ایتیب آلینگن لیگینی ادعا ایتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
